Polisiehoof voor LP's oor korrupsiebewerings | Maroela Media
Phahlane en sy span moes die komitee inlig oor die verskeie klagtes wat Popcru teen hom ingedien het, asook die ondersoek deur die onafhanklike polisie-ondersoekdirektoraat (Opod).
Volgens Phahlane is reeds "bo redelike twyfel bewys" openbare fondse is nie vir die partytjie gebruik nie, maar die geld vir 'n amptelike skakelingsgeleentheid is gebruik terwyl Phahlane steeds die afdelingskommissaris vir personeelontwikkeling was. Die DA het Phahlane daarvan beskuldig dat hy openbare fondse gebruik het om 'n verjaarsdagpartytjie te hou wat as 'n werkswinkel voorgehou is.
Phahlane hou egter vol selfs die howe het bevind hy het nie oortree nie. "Ongelukkig is twee mense, my personeelbeampte en 'n brigadier, voor die hof gebring," het hy gesê. Beide beamptes is later onskuldig bevind.
Phahlane het gesê hy sal sy samewerking aan "enige bevoegde owerhede" gee tydens die ondersoek na die verskeie bewerings teen hom. Hy het nie gespesifiseer of dit Opod insluit nie. Hy het bygevoeg: "Ons is nie te vinde vir 'n verhoor deur die media nie."
Opod het verlede maand 'n klopjag op Phahlane se huis uitgevoer in verband met korrupsiebewerings wat met die aankoop van 'n tuisteaterstel ter waarde van R80 000 verband hou. Volgens die bewerings het direkteurs van 'n private maatskappy, wat met die polisie sake gedoen het, Crimetech Laboratories, glo vir Phahlane gehelp om die tuisteaterstel aan te skaf.
Phahlane het dit ontken en gesê hy het 'n bewys van betaling vir die tuisteaterstel aan Opod verskaf. Hy het ook gesê hy sal binnekort verdere regstappe neem in die verband.
Daar sal NIKS van kom nie, hule gaan bewys alle PARTIES was SKAKELINGSGELEENTHEDE en al die aanklagte en aantygings van die hand wys, nie een van hierdie PARTYGEESTE gaan iets oorkom nie . .. Beide beamptes is voorheen onskuldig bevind hulle gaan weer daardie verskoning gebruik WANT DIT HET GEWERK!!
Ag weet die klippe gaan nou na my gegooi word maar daar is iets eerliks in die man wat ek waarneem. Miskien is hy onskuldig.
Hoe sê die spreekwoord nou weer? Waar daar 'n rokie trek, brand 'n vuurtjie! Van die grootste misdadigers in die wêreld het 'oop gesigte'. Ted Bundy was 'n goeie voorbeeld hiervan, en so was baie naïewe vroue vermoor Nee wat, laat die gereg maar sy gang gaan en die ou sakie deeglik ondersoek
Ag dankie vir die ondersteuning. Ek hou van hom. Tenminste het hy iets gese oor plaasmoorde. Die OVK het tonne ander mense om te ondersoek maar is Zuma aanhangers. Ondersoek die vieslike LUR van gesondheid en daar is nog baie. Miskien wil hulle die polisie kommissaris uit he omdat hy eerlik en opreg is. Die ANC verag eerlikheid.
Nie onderhandelbaar… persoon in so posisie se gedrag moet onberispelik wees… sluit in die nie-aanvaarding van buitensporige geskenke/gunste.